קרב אל-עדייסה

קרב אל-עדייסה היה קרב במלחמת חרבות ברזל שהתרחש בכפר אל-עדייסה, סמוך לגבול ישראל–לבנון, במסגרת התמרון הקרקעי בלבנון. הקרב נערך לפנות בוקר ב-2 באוקטובר 2024, כאשר כוח של יחידת אגוז הותקף במארב של כוח רדואן בחזבאללה בכניסה לכפר. ב-7 באוקטובר 2023 יצאו מספר ארגוני טרור מרצועת עזה, בהובלת גדודי עז א-דין אל-קסאם של חמאס, למתקפת פתע על ישראל שכללה מעשי טבח המוני ופשעים נגד האנושות, שבה נרצחו 1,145 ישראלים ואזרחים זרים. בתגובה פתחה ישראל במלחמת חרבות ברזל. כבר למחרת הצטרף ארגון הטרור חזבאללה למערכה והחל בירי תלול-מסלול על ישראל מלבנון, על מנת לרתק כוחות גדולים של צה"ל לצפון, ולהפעיל לחץ על ישראל לסיום המערכה על ידי עקירת עשרות אלפי תושבי קו העימות מבתיהם. במשך חודשים התרכזה ישראל בלחימה בעזה נגד חמאס, ובמהלך ספטמבר 2024 העבירה את עיקר המאמצים צפונה. בספטמבר 2024 פתח צה"ל במבצע חיצי הצפון שכלל שורת סיכולים ממוקדים שבהם נהרגו רוב בכירי חזבאללה – בהם ראש הארגון חסן נסראללה שחוסל במבצע סדר חדש, ומפקדי הזרוע הצבאית אבראהים עקיל ועלי כרכי. לצד הסיכולים הממוקדים תקף חיל האוויר הישראלי באופן עצים אלפי מטרות והשמיד תשתיות טרור רבות של חזבאללה בכל רחבי לבנון לרבות רובע הדאחייה בביירות. המטרות שהותקפו כוללות מאות משגרי רקטות עם אלפי קני שיגור, מחסני תחמושת, מפקדות תת-קרקעיות ונשק אסטרטגי שכלל טילים ארוכי-טווח, טילי שיוט, טילים נגד ספינות, טילי קרקע-אוויר ועוד. בתקיפות הושמדו אלפי רקטות ונהרגו מאות מחבלי חזבאללה, והארגון ספג מכה קשה. בנוסף, מתחילת המלחמה ביצע צה"ל עשרות פשיטות קומנדו חשאיות בכפרים שליד הגבול על מנת לאסוף מודיעין, לסכל תשתיות טרור ולהכין את הקרקע לתמרון צבאי. ב-30 בספטמבר 2024 פתח צה"ל בהובלת פיקוד הצפון בתמרון קרקעי בלבנון במטרה להחזיר את התושבים לצפון בבטחה. אוגדה 98, בפיקוד תא"ל גיא לוי, הייתה האוגדה הראשונה שתמרנה בלבנון, מתוך מרחב אצבע הגליל. החטיבות שעמדו בראש הפלישה הן חטיבת הצנחנים, חטיבה 7 וחטיבת עוז, שיחידת אגוז נמצאת בתוכה. לפנות בוקר ביום רביעי, 2 באוקטובר 2024, כוח של יחידת אגוז נע לעבר הכפר אל-עדייסה. נתיב התנועה של הכוח נצפה בידי אנשי חזבאללה מבעוד מועד, ועשרות מחבלי כוח רדואן חיכו במארב לכוח הישראלי. לוחמי אגוז פעלו בערפל, וכאשר נכנסו לאחד המבנים בכפר, סביב 04:30 לפנות בוקר, נפתחה עליהם אש תופת מהמבנה וממספר כיוונים במקביל. תחת העלטה והערפל, התקשה חיל האוויר להעניק גיבוי לכוחות בשטח. במקביל לחילופי האש שהתנהלו עם המחבלים, פונו פצועים לאחור על ידי לוחמים נוספים שהוזעקו למקום. לאחר שהפצועים פונו בהצלחה לאיזור בטוח, צוות חילוץ של יחידה 669 העניק להם טיפול נוסף והעביר אותם לבית החולים. בשלב מסוים ניסו מחבלי רדואן לחטוף גופה של אחד לוחמי אגוז, הלוחמים הסתערו עליהם ומנעו את החטיפה. במהלך הקרב ההירואי נהרגו 5 לוחמי אגוז בהם: סרן איתן אוסטר, סרן הראל אטינגר, רס"ל נועם ברזילי, רס"ל אור מנצור, ורס"ל נזר איטקין. בנוסף נהרגו סרן איתי אריאל גיאת קצין לוחם מיהל"ם ושני לוחמי סיירת גולני סמ"ר עלמקאן טרפה, וסמ"ר עידו ברויר. מחבלי רדואן נסוגו במהלך הלחימה לתוך מסגד שבו התבצרו, אז הכווין צוות הרחפנים של אגוז תקיפה על המסגד, וגם יצר תמונת מצב ברורה של שדה הקרב. לפחות 30 מחבלי רדואן חוסלו בקרב. הותר לפרסום: 8 לוחמים נפלו ו-7 נפצעו קשה בלבנון, באתר "סרוגים", 2 באוקטובר 2024 מלחמת "חרבות ברזל" (תמונת מצב נכון ל- 25 באוקטובר 2023, 13:00), באתר מרכז המידע למודיעין ולטרור על שם אלוף מאיר עמית, ‏25 באוקטובר 2023 "למען מציאות חדשה בצפון": כך נשמעה הכניסה ללבנון בקשר אוגדה 98, באתר ynet, 1 באוקטובר 2024 קרב הרואי: כל מה שאפשר לספר על נפילת שישה לוחמי אגוז בלבנון, באתר מעריב אונליין, 2 באוקטובר 2024 אבי אשכנזי, ‏קרבות עזים בלבנון: צה"ל הכניס את "מכונת המלחמה" למערכה, באתר מעריב אונליין, 2 באוקטובר 2024 לילך שובל, התמרון הקרקעי בלבנון: סוכל ניסיון חטיפת גופה בתקרית עם אגוז, בצה"ל אומרים - זה הרגע שבו תושבי מטולה יוכלו לשוב לבתיהם, באתר ישראל היום, ‏4 באוקטובר 2024 יואב זיתון, בערפל כבד וחילוצים תחת אש: 30 מחבלים חוסלו בקרב ההרואי של אגוז, שבו נפלו 6 לוחמים, באתר ynet, 2 באוקטובר 2024 סמ"ר עלמקאן טרפה ז"ל, באתר צה"ל סמ"ר עידו ברויר ז"ל, באתר צה"ל יואב זיתון, בערפל כבד וחילוצים תחת אש: 30 מחבלים חוסלו בקרב ההרואי של אגוז, שבו נפלו 6 לוחמים, באתר ynet, 2 באוקטובר 2024 יואב זיתון, ליאור אל-חי, מאיר תורג'מן, לירן תמרי, נינה פוקס, שילה פריד, רענן בן צור, אלישע בן קימון, הגבורה ואחוות הלוחמים של אגוז, באתר ynet, 5 באוקטובר 2024